vznesené Pripomienky v rámci medzirezortného pripomienkového konania

Návrh zákona ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony, v znení zákona č. 246/2012 Z. z. 

Počet vznesených pripomienok, z toho zásadných	7  / 2 	

Subjekt	Pripomienka	Typ	
SLASPO 	K čl. I 28. bod § 78a ods. 2 písm. b) 
6) 
V § 78a ods.2 písm. b) sa za slová “služieb,“ dopĺňajú slová „pri ktorých príjemca plnenia uplatňuje odpočítanie dane podľa § 49 ods. 2 až 4. 

Odôvodnenie: 
Odporúčame doplniť z dôvodu získania právnej istoty, že vo výkaze sa majú evidovať len dodania, pri ktorých platiteľ odpočítal daň z tovarov a služieb v plnej, resp. pomernej výške, t.j. platiteľ neeviduje dodania, pri ktorých si vôbec neuplatnil odpočítanie dane. Súčasne, že túto povinnosť nemá len pri dodaniach podľa ods. 2 písm. b) bod 2. , ale pri všetkých dodaniach, pri ktorých si neuplatnil daň na vstupe (napr. aj podľa pís. c) a d) a pís. b) bod 1.) 
 	O 	
SLASPO 	K čl. I 28. bod § 78a ods. 2, písm. b) 2. bod: 
7) V § 78a ods. 2, písm. b) 2. bod za slová "... platiť daň podľa § 69 ods. 1" vložiť slová "okrem platiteľov podľa § 49 ods. 4, ktorým vznikol koeficient vypočítaný podľa § 50 ods. 2 nižší ako 0,03“. 

Odôvodnenie: 

Uvedené doplnenie textu navrhujeme z dôvodu nezaťažovania daňového subjektu nadmernou administratívou a zvýšenými nákladmi na zmenu informačných systémov v prípade nevýznamného odpočítavania dane. 
 	Z 	
SLASPO 	K čl. I 
1) Navrhujme vložiť nový 15. bod, ktorý znie: 
„15. V §19 ods. 6 prvá veta sa vypúšťajú slová za bodkočiarkou „deň dodania podľa tohto odseku sa neurčí, ak sa obstará služba s miestom dodania podľa § 15 ods. 1, pri ktorej je povinný platiť daň príjemca služby“.“ 

Nasledujúce body sa prečíslujú. 

Odôvodnenie: 
V praxi často dochádza k situácii, keď sa na platiteľa dane prenáša daňová povinnosť podľa § 69 ods. 3 z dôvodu obstarávania služby zahraničnou osobou podľa § 9 ods. 4. Podľa súčasne platného znenia zákona deň daňovej povinnosti vzniká v deň dodania služby. Navrhovanou úpravou požadujeme aplikovať rovnaké podmienky pre stanovenie dňa daňovej povinnosti rovnaké pre dodania podľa § 15 ods. 1 ako pre tuzemské dodania. 
Zmenu navrhujeme v záujme zmiernenia negatívneho dopadu pre platiteľov dane v súvislosti so zabezpečením odvodu dane v správnom zdaňovacom období. Jedná sa nám o spoločnosti, ktoré vykonávajú oslobodenú činnosť (napr. poisťovaciu činnosť) a nemajú nárok na odpočítanie DPH , majú len daňovú povinnosť. 
Takáto situácia nastáva najmä pri viacnásobnej refakturácii služieb pri likvidácii poistných udalostí v zahraničí prostredníctvom korešpondentov/spolupracovníkov, ktoré ale zabezpečuje vo svojom mene pre poisťovňu asistenčná spoločnosť so sídlom v zahraničí. Podľa súčasne platného znenia zákona poisťovňa má povinnosť odviesť DPH v zdaňovacom období, kedy korešpondent uskutočnil dodanie služby. Nakoľko výsledná fakturácia prebieha cez zahraničnú asistenčnú spoločnosť, ktorá službu zabezpečila, nie je reálne odviesť DPH v zákonom stanovenej lehote. Poisťovňa v čase poskytovania služby nepozná ani presný termín ukončenia dodania ani fakturovanú sumu, aby mohla DPH odviesť v reálnom termíne na základe odhadu aj bez obdržanej faktúry. Podmienky poskytovanej služby zabezpečuje asistenčná spoločnosť, samotnú službu poskytne korešpondet/spolupracovník usídlený v ďalšom inom štáte ako táto asistenčná spoločnosť. Poisťovňa je teda povinná podať dodatočné daňové priznanie na základe takto oneskorenej faktúry, odviesť DPH, pričom ale nemá nárok na odpočítanie vstupnej dane, čo vedie k sankciám. 
 	O 	
SLASPO 	K čl. I 
2) Navrhujme vložiť nový 21. bod, ktorý znie: 
„21. V § 53 ods.5 sa na konci dopĺňa veta: „Ak sa nájde tovar po tom, ako daňovník postupoval podľa prvej alebo druhej vety tohto odseku, je daňovník oprávnený uplatniť odpočet dane vo výške, v akej daň odviedol podľa tohto odseku; tento odpočet uplatní v zdaňovacom období, nasledujúcom po období, v ktorom sa dozvedel o tom, že sa tovar našiel.”.“ 

Nasledujúce body sa prečíslujú. 

Odôvodnenie: 
Ustanovenie § 53 ods. 5 platného zákona sa zaoberá problematikou DPH v prípade krádeže tovaru, pri ktorom platiteľ odpočítal daň. Žiadne z ustanovení zákona ale nerieši situáciu, čo s DPH v prípade, že tovar, ktorý bol predmetom krádeže, sa nájde. Bolo by vhodné, aby riešenie tejto problematiky bolo zapracované do novely zákona, aby nedochádzalo k dvojitému zdaneniu tovaru pri predaji, ktorý bol predmetom krádeže a následne sa našiel, pričom daňovník uplatnil postup podľa §53 ods.5 zákona. 
 	O 	
SLASPO 	K čl. I 28. bod § 78a ods. 2 písmeno a) 
5) V § 78a ods.2 písmeno a) sa za slová “okrem zjednodušenej faktúry“ vkladá bodkočiarka a slová „povinnosť viesť údaje v kontrolnom výkaze sa nevzťahuje na dodania poisťovacích služieb, ktoré sú oslobodené od dane podľa § 37“. 

Odôvodnenie: 
Predmetný text navrhujeme doplniť z dôvodu získania právnej istoty, že z pôvodného znenia ods. 2 pís. a) jednoznačne vyplýva, že nie je povinnosť v kontrolnom výkaze uvádzať údaje z dodaní, pri ktorých podľa § 72 ods. 6 nie je povinnosť vyhotoviť faktúru. V prípade poisťovní sa jedná najmä o poisťovacie služby. Chceme poukázať najmä na technické problémy, ktoré neumožňujú poisťovni vykazovať jednotlivé údaje predpisu poistného z poistných zmlúv, nakoľko tieto sa generujú v osobitných poistných systémoch. 
 	O 	
SLASPO 	K čl. I 28. bod § 78a ods. 1 písm. a) 
4) V § 78a ods. 1 písm. a) za slovo „plneniach“ vložiť slová „alebo činnostiach oslobodených od dane podľa § 37“. 

Odôvodnenie: 
Uvedené doplnenie textu navrhujeme z dôvodu jednoznačnosti tohto ustanovenia vo veci určenia platiteľa s povinnosťami uvedenými v § 78a ods. 1 tohto zákona. 
Po akceptácii uvedenej pripomienky bude jednoznačné, že subjekty, ktorých činnosť je oslobodená od dane z pridanej hodnoty, budú predkladať kontrolné výkazy len v prípade prijatých plnení uvedených v § 69 ods. 2,3, 6, 7 a 9 až 12 platného zákona. 
 	Z 	
SLASPO 	K čl. I 28. bod § 78a ods. 1 
3) V § 78a ods. 1 za druhú vetu vložiť novú vetu, ktorá znie: 
„Ak platiteľ podá dodatočné daňové priznanie, je povinný podať kontrolný výkaz v deň podania dodatočného daňového priznania.“ 

Odôvodnenie: 
V novom ustanovení § 78a nie je riešená povinnosť podať kontrolný výkaz v nadväznosti na podanie dodatočného daňového priznania. V odseku 7 sa síce upravuje povinnosť platiteľa v súvislosti s nesprávne podaným kontrolným výkazom, ale nevyplýva z neho súvislosť s podávaním dodatočného daňového priznania. 
 	O 	

Vysvetlivky  k použitým skratkám v tabuľke:	
O – obyčajná	
Z – zásadná